स्‍टडेड गोल्‍ड ज्‍वैलरी में ज्‍वैलर आपसे नग की कीमत भी लेते हैं। जब भी आप ऐसी ज्‍वैलरी खरीदें तो उसमें लगे स्‍टोन्‍स या जेम्‍स की शुद्धता का सर्टिफिकेट जरूर लें। साथ ही उनकी कीमत और वजन भी बिल पर लें। रतन चंद ज्‍वैलर्स के तरुण गुप्‍ता के मुताबिक, वैसे तो ज्‍वैलर्स कस्‍टमर को स्‍टडेड चीजों की कीमत और वजन भी बिल पर अलग से देते हैं। लेकिन कुछ ज्‍वैलर्स स्‍टडेट ज्‍वैलरी में लगे स्‍टोन्‍स और जेम्‍स को भी सोने की कीमत में ही लगाते हैं। वजन करते वक्‍त उनका वजन अलग से नहीं किया जाता है। जब आप उस ज्‍वैलरी को बेचते हैं तो नगों का दाम अलग होता है और सोने का अलग। ऐसे में आपको नुकसान हो जाता है। 1 या 2 छोटे स्‍टोन्‍स होने पर फर्क नहीं पड़ता लेकिन हैवी वर्क होने पर ध्‍यान देना जरूरी हो जाता है। ऐसे में अगर स्‍टोन्‍स की कीमत सोने से कम है तो सावधानी बरतना जरूरी है। बिल पर स्‍टडेड चीजों के दाम और वजन अलग से दिया होने पर आप धोखे से बच जाएंगे। शुद्धता का सर्टिफिकेट आपको नकली जेम्‍स व स्‍टोन्‍स की असली के हिसाब से कीमत देने से बचाएगा।